**ΘΥΜΑΜΑΙ ΤΙΣ ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**Σύνδεσμοι** είναι οι άκλιτες λέξεις με τις οποίες μπορώ να συνδέσω λέξεις ή προτάσεις, κύριες ή εξαρτημένες (δευτερεύουσες)

Οι προτάσεις αυτές συνδέονται με δύο τρόπους.

* Με π**αρατακτική σύνδεση** (με παρατακτικούς συνδέσμους), δηλαδή οι προτάσεις μπαίνουν σε **παράταξη**, σε σειρά, ή αλλιώς **παρατάσσονται**.
* **Με υποτακτική σύνδεση** (με υποτακτικούς συνδέσμους) , δηλαδή η μια πρόταση **υποτάσσεται** στην άλλη, η **εξαρτημένη** υποτάσσεται στην **κύρια**.

|  |  |  |
| --- | --- | --- |
|  | Σύνδεσμος | Παράδειγμα |
| **Παρατακτικοί** | | |
| 1. **Συμπλεκτικοί** | και | **Και** θέλω **και** δε θέλω. |
| ούτε | **Ούτε** σε αγαπώ **ούτε** θα σε παντρευτώ. |
| μήτε | **Μήτε** σε αγαπώ **μήτε** θα σε παντρευτώ. |
| ουδέ | **Ουδέ** σε γάμο ρίχνονται **ουδέ** σε χαροκόπι. (δημοτικό) |
| 2. **Διαχωριστικοί** | ή | **Ή** θα έρθει κι ο Γιώργος **ή** δε θα πάει κανείς. |
| είτε | **Είτε** έρθεις **είτε** δεν έρθεις το ίδιο μου κάνει. |
| 3. **Αντιθετικοί** | αν και | Δεν ήρθε αν και τον κάλεσα. |
| αλλά | Δεν είναι όμορφος, **αλλά** μου αρέσει. |
| μα | Αυτά λέγονται, **μα** δε γίνονται. |
| παρά | Καλύτερα να μείνεις εδώ **παρά** να φύγεις τέτοια ώρα. |
| όμως | Νόστιμο ήταν το φαγητό, **όμως** κάτι του έλειπε. |
| ωστόσο | Νόστιμο ήταν το φαγητό, **ωστόσο** κάτι του έλειπε. |
| ενώ | Τον προσέλαβαν **ενώ** δεν είχε τα απαραίτητα προσόντα. |
| μολονότι | Τον προσέλαβαν **μολονότι** δεν είχε τα απαραίτητα προσόντα. |
| μόνο | Δεν είχαν τίποτα το ιδιαίτερο, **μόνο** τα απαραίτητα. |
| μόνο που | Μου αρέσει **μόνο που** η μύτη του είναι λίγο μεγάλη. |
| 4. **Συμπερασματικοί** | λοιπόν | Άργησες· αναγκαστήκαμε **λοιπόν** να φύγουμε. |
| ώστε | Μιλάει τόσο σιγά, **ώστε** δεν ακούγεται. |
| άρα | Η ώρα πέρασε, **άρα** δε θα έρθει. |
| επομένως | Η ώρα πέρασε, **επομένως** δε θα έρθει. |
| οπότε | Η ώρα πέρασε, **οπότε** δε θα έρθει. |
| 5. **Επεξηγηματικός** | δηλαδή | Είναι αλήθεια, **δηλαδή** δε θα έρθεις μαζί μας; |
| **Υποτακτικοί** | | |
| 6. **Ειδικοί** | ότι | Φαίνεται **ότι** είναι νόστιμο. |
| πως | Φαίνεται **πως** είναι νόστιμο. |
| που | Φαίνεται **που** είναι νόστιμο. |
| 7. **Ενδοιαστικοί** | μην | Φοβάμαι **μην** κτυπήσεις. |
| μήπως | Φοβάμαι **μήπως** κτυπήσεις. |
| 8. **Βουλητικός** | να | Πρέπει **να** έρθεις αμέσως. |
| 9. **Χρονικοί** | άμα | Θα φάω **άμα** το αποφασίσω. |
| όταν | Θα φάω **όταν** το αποφασίσω. |
| ενώ | Κόπηκε το ρεύμα **ενώ** έκανα μπάνιο. |
| καθώς | Κόπηκε το ρεύμα **καθώς** έκανα μπάνιο. |
| αφού | Ήρθε **αφού** έφυγες. |
| αφότου | Δεν τους ξαναείδε, **αφότου** τελείωσαν τα μαθήματα. |
| πριν | Έφυγαν, **πριν** έρθεις. |
| μόλις | Έφυγαν, **μόλις** ήρθες. |
| προτού | Φάε λίγο, **προτού** φύγεις. |
| ώσπου | Θα μείνω μαζί σας, **ώσπου** να ξημερώσει. |
| ωσότου | Θα μείνω μαζί σας, **ωσότου** ξημερώσει. |
| σαν | **Σαν** ξημερώσει, θα ξεκινήσουμε. |
| που | Tην ώρα **που** θα ξεκινάς, κάνε μας ένα τηλεφώνημα |
| 10. **Αιτιολογικοί** | γιατί | Πάρε μαζί σου ομπρέλα, **γιατί** μάλλον θα βρέξει. |
| επειδή | Δεν έγραψα, **επειδή** πονούσε το κεφάλι μου. |
| αφού | **Αφού** αρρώστησες, καλύτερα να μείνεις σπίτι. |
| τι | Δεν έφαγε **τι** δεν πεινούσε. |
| ότι | Xαίρομαι **ότι** πέτυχαν οι προσπάθειές μας |
| πως | Tους είπε να φύγουν· όχι **πως** δεν τους αγαπούσε |
| σαν που | Tρέξε να τους βοηθήσεις, **σαν** **που**είσαι ο πιο μικρός. |
| που | Παραξενεύτηκε **που** τους βρήκε να κάθονται φρόνιμα. |
| 11. **Υποθετικοί** | αν/εάν | **Αν** νυστάζεις, κοιμήσου. |
| άμα | Δεν πάω πουθενά, **άμα** δεν έρθεις κι εσύ. |
| σαν | **Σαν** θέλει η νύφη κι ο γαμπρός, όλα γίνονται. |
| 12. **Τελικοί** | να | Θα πάμε στο δάσος, **να** κόψουμε ξύλα. |
| για να | Θα πάμε στο δάσος, **για να** κόψουμε ξύλα. |
| 13. **Αποτελεσματικοί** | ώστε | Τόσο πολύ δε μου άρεσε η ταινία, **ώστε** έφυγα τρέχοντας. |
| που | Έχω χρόνια να τον δω, **που** δεν τον θυμάμαι. |
| 14. **Εναντιωματικοί** | αν και | Θα σ' ακολουθήσω **αν και** διαφωνώ μαζί σου. |
| μολονότι | Τους άκουγε προσεκτικά, **μολονότι** δεν τους καταλάβαινε. |
| ενώ | Δεν πήγε στο γάμο, **ενώ** τον είχαν προσκαλέσει. |
| που | Kαι **που** τον προσκάλεσαν, πάλι δεν πήγε. |
| 15. **Συγκριτικός** | παρά | Προτιμώ να διαβάζω **παρά** να γράφω. |

**Να βρεθούν οι είκοσι σύνδεσμοι στις παρακάτω προτάσεις.**

* Μου ανακοίνωσε **ότι** πρέπει να φύγει.
* **Μολονότι** έκανε κρύο, εμείς πήγαμε εκδρομή!
* Δεν παίζουμε μπάλα στο διάλειμμα **μήπως** κτυπήσουμε κάποιο συμμαθητή μας.
* Δε σε πιστεύω **πως** δεν άκουσες πού έβαλα τα κλειδιά.
* Άργησα λίγο, **γιατί** έπαθε λάστιχο το λεωφορείο, **καθώς** ερχόμουν στο σχολείο.
* **Επειδή** άργησες δικαιολογημένα, δε θα σε τιμωρήσω. **Αν** όμως ξανασυμβεί κάτι παρόμοιο, ειδοποίησέ με.
* Έκανε μια βλακεία **και** τώρα τρέμει **μην** το μάθει η μάνα του.
* Δεν ήρθε ακόμη ο Γιώργος **ούτε** η Στέλλα. Επομένως θα τους περιμένουμε **ωσότου** έρθουν.
* **Προτού** φτάσει η Στέλλα **και** **ενώ** ήμασταν έτοιμοι για αναχώρηση, **αν και** δεν τον περιμέναμε, ήρθε ο Νίκος.
* Θα βγεις για μπάλα **άμα** διαβάσεις τα μαθήματά σου.

Στις παρακάτω περιόδους να υπογραμμίσεις τις δευτερεύουσες προτάσεις.

* Άρχισε να μιλά, **αφού** σκέφτηκε πρώτα την απάντηση.
* Τόσο πολύ στεναχωρήθηκε, ώστε ευχήθηκε να μην τον δει ξανά.
* Όταν δεν είχε τι να κάνει, έπαιζε μόνος του.
* Δεν είναι βέβαιο αν θα λυθεί το πρόβλημα.
* Θύμωσε, γιατί κανείς δεν τον βοήθησε.
* Τακτοποίησαν το ζήτημα, μολονότι συνάντησαν δυσκολίες.
* Πήγαινε στην άκρη, να περάσει το φορτηγό.
* Σαν είδε τη φωτιά να δυναμώνει, έτρεξε να φέρει βοήθεια.
* Όποιος δεν έχει μυαλό, έχει πόδια.
* Όλοι μας τον συμπαθούσαμε, γιατί ήταν ειλικρινής.
* Ό,τι γυαλίζει δεν είναι χρυσός.
* Διάβασα πολλές ώρες για το διαγώνισμα, αλλά έγραψα χάλια.
* Πρόσεξε μη σε χτυπήσω άθελά μου.
* Αν και δε χρειαζόταν, κράτησα ένα αντίγραφο.
* Τελικά δε μου απάντησες πού θα είσαι το απόγευμα.